CELEX: 31981R3361
Language: el
Date: 1981-11-25 00:00:00
Title: Κανονισμός (EOK) αριθ. 3361/81 τής Επιτροπής τής 25ης Νοεμβρίου 1981 περί καθορισμού τών τιμών αγοράς στήν παρέμβαση τών εμπροσθίων τεταρτημορίων στόν τομέα τού βοείου κρέατος πού ισχύουν από 7ης Δεκεμβρίου 1981 καί περί τροποποιήσεως τού κανονισμού (EOK) αριθ. 2226/78

Avis juridique important

|

31981R3361

Κανονισμός (EOK) αριθ. 3361/81 τής Επιτροπής τής 25ης Νοεμβρίου 1981 περί καθορισμού τών τιμών αγοράς στήν παρέμβαση τών εμπροσθίων τεταρτημορίων στόν τομέα τού βοείου κρέατος πού ισχύουν από 7ης Δεκεμβρίου 1981 καί περί τροποποιήσεως τού κανονισμού (EOK) αριθ. 2226/78  

Επίσημη Εφημερίδα αριθ. L 339 της 26/11/1981 σ. 0022

***** ΚΑΝΟΝΙΣΜΟΣ (ΕΟΚ) αριθ. 3361/81 ΤΗΣ ΕΠΙΤΡΟΠΗΣ  της 25ης Νοεμβρίου 1981  περί καθορισμού των τιμών αγοράς στην παρέμβαση των εμπροσθίων τεταρτημορίων στον τομέα του βοείου κρέατος που ισχύουν από 7ης Δεκεμβρίου 1981 και περί τροποποιήσεως του κανονισμού (ΕΟΚ) αριθ. 2226/78  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5 υπό γ,  Εκτιμώντας:  ότι σύμφωνα με τον κανονισμό (ΕΟΚ) αριθ. 898/81 του Συμβουλίου (2) που καθορίζει την τιμή παρεμβάσεως για την περίοδο από 7ης Δεκεμβρίου 1981 μέχρι τέλους της περιόδου, είναι αναγκαίο να προσαρμοσθούν οι τιμές για τις αγορές των οργανισμών παρεμβάσεως·  ότι στην παρούσα κατάσταση της αγοράς του βοείου κρέατος ενδείκνυται να εξαιρεθούν τα «Ochsen A» από τον κατάλογο των προϊόντων που δύναται να αποτελέσουν αντικείμενο αγοράς από τους οργανισμούς παρεμβάσεως στην Ομοσπονδιακή Δημοκρατία της Γερμανίας·  ότι είναι, συνεπώς, αναγκαίο να τροποποιηθεί ο κανονισμός (ΕΟΚ) αριθ. 2226/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2591/81 (4), και να καθορισθούν οι τιμές αγοράς μόνο των εμπροσθίων τεταρτημορίων·  ότι τα κατώτερα και ανώτατα όρια των τιμών πρέπει να καθορίζονται κατά τρόπο που να επιτρέπεται στους οργανισμούς παρεμβάσεως να λαμβάνουν υπόψη τις διαφορές της αξίας του κρέατος ανάλογα με τη ηλικία, το βάρος, τη διάπλαση και την κατάσταση παχύνσεως των ζώων·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από της 7ης Δεκεμβρίου 1981, οι οργανισμοί παρεμβάσεως αγοράζουν τα προσφερόμενα εμπρόσθια τεταρτημόρια υπό τους όρους που προσδιορίζονται στον κανονισμό (ΕΟΚ) αριθ. 2226/78, σε τιμές που ευρίσκονται εντός των ορίων τα οποία καθορίζονται για κάθε προϊόν στο παράρτημα Ι, λαμβανομένων υπόψη της ηλικίας, του βάρους, της διαπλάσεως και της καταστάσεως παχύνσεως των ζώων από τα οποία προέρχονται.  Άρθρο 2  Το παράρτημα Ι του κανονισμού (ΕΟΚ) αριθ. 2226/78 αντικαθίσταται από το παράρτημα ΙΙ του παρόντος κανονισμού.  Άρθρο 3  Ο παρών κανονισμός αρχίζει να ισχύει την 7η Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 90 της 4. 4. 1981, σ. 24.  (3) ΕΕ αριθ. L 261 της 26. 9. 1978, σ. 5.  (4) ΕΕ αριθ. L 252 της 5. 9. 1981, σ. 6.